da en da nl ca da da de es da da da da da da da da da da da da da pt da da da en da da de da da de da da en en da da en da da en da da de nl da en da da es nl da
BENJAMIN HAV & FAMILIEN VÆLTER SOMMERFESTIVALERNE OMKULD MED ÅRETS MEST VANVITTIGE LIVESHOW OG TOP-ANMELDELSER | Te Artist
10.8.2022 08:00:00 CEST | Te Artist
Det er ikke en hemmelighed, at Benjamin Hav har skruet helt op for ambitionerne med et show uden sidestykke. Ekstra Bladet skrev ”(…) Benjamin Hav har tænkt sig at revolutionere genren som scenekunst…” (5 stjerner), mens Politiken skrev ”Benjamin Hav har lavet det show, alle har snakket om denne sommer” (6 hjerter). Til november kan publikum se frem til hæsblæsende koncerter, når Benjamin Hav & Familien spiller i Aarhus, Aalborg, Odense og København.
Foto af Flemming Bo Jensen
”Jeg har overvejet at trække mig tilbage. Al den ros. Alle de stjerner. Jeg behøver jo ikke spille mere. Det er kun min mor, jeg spiller for nu. Det har jeg lovet hende. Min mor er ikke tilfreds endnu. Jeg skal jo spille mere. Det har jeg lovet. Så det gør vi. Vi spiller videre.’” udtaler Benjamin Hav.
Det er svært at finde fyldestgørende superlativer til Benjamin Hav & Familiens koncerter. De har brugt hele sommeren på at overvinde og overraske samtlige festivaler og dets publikum med det nytænkende liveshow, hvor musikalitet, energi og momenter af ren genialitet er i højsædet. Hans musik, persona og kringlede tekstunivers sender lyttere og fans på en forunderlig og musikalsk rejse. Det har en lang række festivaler, såsom Jelling Musikfestival, Heartland Festival, Nibe Festival, Musik i Lejet og mange flere været vidne til hen over sommeren. Senest kulminerede de på Smukfest foran en tætpakket Bøgescene, hvor de gav publikum én oplevelse for livet.
Til efteråret vil Benjamin Hav & Familien endnu en gang cementere, hvorfor de er ét af de vildeste liveacts i Danmark, når de spiler deres største livekoncerter til november 2022 i Aalborg Kongres og Kultur Center, Sydbank Arena i Odense, Aarhus Congress Center og K.B. Hallen i København. Benjamin Hav & Familien lover at gøre sig umage:
”Vi gjorde vores næstbedste denne sommer. Det viste sig at være nok. Så nu gør vi os rigtig umage! Nu bliver det kæmpe big show. Vi gør det bedste vores mødre har lært os. Vi tager den helt op der hvor solen ikke skinner. Vi skal helt derop!”
Anmelderne har også været blæst bagover hen over sommeren, hvor Politiken, Ekstra Bladet, Jyllands-Posten og GAFFA har skrevet følgende:
”Benjamin Hav & Familien på Smukfest var en af de sjældne koncerter, hvor man får en følelse af, at koncertformatet har rykket rundt på møblementet på en måde, hvor alting virker både velkendt og helt nyt på samme tid.” Politiken, 6/6 hjerter.
”Det var konsekvent gennemført tilsat mageløs timing, mens Benjamin Hav sprang ud på dybt vand, hvor han sagtens kunne bunde. Det var rablende. Men ufatteligt godt tænkt.” Ekstra Bladet, 5/6 stjerner.
”Benjamin Havs timing som rapper er imponerende, han befinder sig i det hele taget et sted i karrieren, hvor han har hele pakken som liveartist.” Jyllands-Posten, 5/6 stjerner
”Efter en koncert man ønskede aldrig, fik ende hørtes det overalt på pladsen, at dette var et øjeblik, der vil leve længe i bevidstheden hos de tilstedeværende, og at mange havde lyst til at opleve det igen.” GAFFA, 6/6 stjerner.
Benjamin Hav har håndplukket nogle af Danmarks absolut dygtigste musikere, som sammen er blevet til ’Familien’ – bestående af Emil Falk (Guitar), Birk Nevel (Percussion), Kristoffer Sjelberg (Trommer), Bastian Sjelberg (Bas), Andreas Stigkær (Keys), Troels Mørkenborg (Danser/Kor/Blæser) og Torben Jensen (Danser/Kor/Blæser), der giver samtlige numre i settet helt nyt liv med deres overbevisende live-versioner af f.eks. ”Den Dejligste Boy”, ”Musse” og ”Cannelloni & Kød” samt Benal hitsene ”Uh Babe” og ”Nu Her”.
Find mere info om koncerterne i Aarhus, Aalborg, Odense, og København her:
Lø. 5. november – Aalborg, Aalborg Kongres og Kultur Center
Lø. 12. november – Odense, Sydbank Arena
Lø. 19. november – Aarhus, Aarhus Congress Center
Fr. 25 - november – København, K.B. Hallen
For yderligere information, oplysning m.m.
Anna Björk Holm: anna@theartist.eu +45 22 43 16 18
Foto af Flemming Bo Jensen
Få mere info her
Information om Te Artist
+45 22 43 16 18https://www.theartist.eu/
Følg pressemeddelelser fra Te Artist
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022